b'\n_START_ARTICLE_\nCC (kissa)\n_START_PARAGRAPH_\nCC (CopyCat) (s. 22. joulukuuta 2001) on kotikissa ja ensimm\xc3\xa4inen kloonattu lemmikkiel\xc3\xa4in. Texas A&M Universityn tutkijat kloonasivat CC:n vuonna 2001. Tutkimusprojekti tunnettiin nimell\xc3\xa4 "Operaatio CopyCat", joka oli osa laajempaa projektia, jonka tarkoituksena oli kloonata koira nimelt\xc3\xa4 Missy. Tutkimuksen rahoitti John Sperling kloonaukseen erikoistuneen Genetic Savings & Clone, Inc. -yrityksens\xc3\xa4 kautta, joka harjoittaa kaupallista lemmikkien kloonausta._NEWLINE_CC syntyi Teksasin A&M yliopiston el\xc3\xa4inl\xc3\xa4\xc3\xa4ketieteen osastolla. CC:n olemassaolosta tiedotettiin julkisesti helmikuussa 2002 tutkimustulosten julkaisun yhteydess\xc3\xa4._NEWLINE_Nykyisin CC el\xc3\xa4\xc3\xa4 kloonausprojektiin osallistuneen tohtori Duane Kraemerin kotona._NEWLINE_Syyskuussa 2006 CC sai kolme pentua luonnollisella tavalla. Pentujen is\xc3\xa4 on luonnollisella tavalla syntynyt Smokey. CC ei kuitenkaan ole ensimm\xc3\xa4inen kloonattu pentuja saanut kissa.'